text: Det sagde han efter udnævnelsen
  27 juni 2019 kl. 11.08
  Her er de første reaktioner til TV SYD fra dagens nye minister fra Syd- og Sønderjylland, Benny Engelbrecht.
  - Jeg blev ringet op temmelig sent i går aftes og fik besked om det. Så der var lige tid til at få strøget skjorten og gøre klar til i dag.
   
  - Det her er kulminationen på et stort stykke arbejde at stå her efter en lang valgkamp. Men nu handler det om det arbejde, der skal laves de næste fire år.
  Benny Engelbrecht, nyslået transportminister, Adsbøl: "Det er en stor oplevelse at træde ud her på Amalienborg Slotsplads foran så utroligt mange mennesker."
  - Jeg havde ikke sommerfugle i maven som sidste gang. Heldigvis, for så kunne jeg bedre tage det stille og roligt og få oplevelsen med. Det er jeg ret glad for.
   
  - Det er en stor oplevelse at træde ud her på Amalienborg Slotsplads foran så utroligt mange mennesker. Det er svært ikke at blive meget begejstret for det. Det er en stor begivenhed.
  
  